Hellerud debuterte på VIFs ishockeylag i 1954, og var med på å vinne NM åtte ganger. Han forlot VIF etter 1968/69-sesongen, og spilte deretter to sesonger for Ljan og to sesonger i Lambertseter. Han gjorde comeback i VIF i 1973/74, som var hans siste sesong som spiller. I tillegg spilte «Henger'n» 28 offisielle kamper for Norges ishockeylandslag. Han ble regnet som en av Norges beste spillere, både på isen og gressbanen.